Barkelių senosios kapinės

Barkelių kaimo senosios kapinės, vadinamos Kapeliais, Marų kapeliais, Maro kapeliais (valstybės saugoma regioninio reikšmingumo lygmens kultūros vertybė: unikalus objekto kodas ; senas kultūros vertybių registro kodas L548) – neveikiančios kapinės centrinėje Kretingos rajono savivaldybės dalyje, Barkeliuose (Darbėnų seniūnija), 0,15 km į šiaurės vakarus nuo Dubupio vagos ir 0,11 km į šiaurės rytus nuo kelio .

 Vieta 
Įrengtos Dubupio dešiniojo kranto šlaite ir aukštumos pakraštyje. Trapecijos plano, pailgos šiaurės rytų – pietvakarių kryptimi, 23–27 m ilgio, 16–22 m pločio.Kretingos rajono gamtos ir kultūros paminklų ir saugotinų objektų katalogas. – Vilnius: Respublikinis žemėtvarkos projektavimo institutas, 1976 Perimetras – 84 metrai.Kretingos rajono kapinių apskaitos duomenys (1982 m. lauko darbai). – Kaunas: Visasąjunginio žemės ūkio aerofotogeodezinių tyrinėjimų instituto Vakarų filialas, 1983 Laidojimo žymių nėra. Viduryje ir pietvakarinėje dalyje stovi mediniai kryžiai.

Centrinis kryžius senas, žemas, kryžmiškas, profiliuotais galais, sutrumpintu liemeniu, suskeldėjęs ir išpuvęs. Pietvakarinis kryžius monumentalus, kryžmiškas, šonuose puoštas pridėtiniais stilizuoto augalinio motyvo kiauraraščiais ornamentais. Ties kryžma priekyje prikalta metalinė Nukryžiuotojo figūrėlė, kurią iš viršaus ir šonų puslankiu juosia skardos stogelis.

Kapinių pakraščiuose auga pora senų pušų ir pavieniai medžiai, o senąjį kryžių juosia dekoratyviniai krūmai. Prie šiauriniame kampe augančios senos pušies kamieno prikaltas medinis kryžmiškas kryželis su metaliniu Nukryžiuotuoju.

Teritorijos plotas – 549 m², apsaugos nuo fizinio poveikio pozonis – 400 m².Barkelių kaimo senosios kapinės, vad. Maro kapeliais, Kretingos rajono sav., Darbėnų sen., Barkelių k., u. k. 24214. – Kultūros vertybių registras. – Vilnius: Kultūros paveldo departamentas, 2018 

 Istorija 
Veikė XVI – XVIII a. Jose laidoti Barkelių kaimo ir Naujukų užusienio gyventojai. Apleistos XVIII a. pab., Žemaičių vyskupo paliepimu pradėjus mirusiuosius laidoti Darbėnų parapijos kapinėse. Iki XX a. 3–4 deš. jose retsykiais kaimiečiai be kunigo laidojo apylinkės savižudžiai, nekrikštus, užkrečiamųjų epideminių ligų aukas ir pan.Julius Kanarskas. Barkelių kaimo kapinės (Darbėnų apyl., Kretingos r.). – Kretinga, 1992 m. – Kretingos muziejaus mokslinis archyvas. – F. 4, b. 170

Kapinėse nuo seno stovėjo keli kolektyviniai memorialiniai paminklai: monumentalūs ornamentuoti kryžmiški kryžiai ir koplytėlė su šventųjų skulptūromis. Prie jų kaimiečiai per Gegužines pamaldas rinkdavosi pasimelsti už mirusiuosius, pagerbti Švč. Mariją Dievo Motiną, giedojo Visų šventųjų litaniją. Koplytėlė vietinės kolūkio valdžios nurodymu XX a. 7 deš. nugriauta,Kretingos rajono mažosios liaudies architektūros ir dailės paminklai. – Kretingos muziejaus mokslinis archyvas. – F. 4. – B. 17. – L. 79, eil. Nr. 153a o iš kryžių išliko tik vienas. 1990 m. kaimo gyventojų lėšomis pastatytas naujas monumentalus, ornamentuotas kryžius.Julius Kanarskas. Darbėnų apylinkės kaimai, Švyturys. – 1992 m. rugpjūčio 19 d. – P. 3

1997 m. gruodžio 31 d. įrašytos į nekilnojamųjų kultūros vertybių registro laidojimo vietų sąrašą (vertybės kodas L548),Valstybės žinios. – 1998 m. vasario 7 d. – Nr. 14. – P. 59 2005 m. balandžio 29 d. pripažintos valstybės saugoma kultūros vertybe (unikalus kodas 24214).Valstybės žinios. – 2005 m. gegužės 7 d. – Nr. 58-2034

 Tyrimai  
1976 m. kartografavo Respublikinis žemėtvarkos projektavimo institutas, 1982 m. – Visasąjunginio aerofotogeodezinių tyrinėjimų instituto Vakarų filialas, 1995 m. – Valstybinis žemėtvarkos institutas, 2014 m. – Kultūros paveldo centras. 1992 m. žvalgė Julius Kanarskas (Kretingos muziejus), 1995 m. – Loreta Kazlavickienė, Jadvyga Verksnienė (Kultūros paveldo centras), 2014 m. – Jolanta Paunksnienė (Kultūros paveldo centras).

 Šaltiniai 

 Nuorodos 


 Barkelių k. senosios kapinės. – Kretingos krašto enciklopedija

Kategorija:Kretingos rajono paveldas
Kategorija:Kretingos rajono kapinės